**Vienošanās Nr. 5.2-17.2/2023/2**

***par grozījumiem 2022.gada 19. janvāra deleģēšanas līgumā nr. 3.3-6/2022/892S***

***par būvspeciālistu kompetences novērtēšanu un patstāvīgās prakses uzraudzību***

Rīgā Dokumenta datums ir Puses pēdējā

elektroniskā paraksta un tā laika zīmoga datums

**Ekonomikas ministrija**, kuras vārdā saskaņā ar Ministru kabineta 2020. gada 22. septembra noteikumu Nr.588 „Ekonomikas ministrijas nolikums” 2. punktu un Valsts pārvaldes iekārtas likuma 45.panta pirmo daļu rīkojas ekonomikas ministre **Ilze Indriksone**, no vienas puses, un

**Biedrība “Latvijas Būvinženieru savienība”** (turpmāk – Biedrība), kas reģistrēta Latvijas Republikas Uzņēmumu reģistrā 1993. gada 12. februārī, vienotais reģistrācijas Nr.40008000225, juridiskā adrese: Krišjāņa Barona iela 99 lit 1 A, Rīga, LV-1012, ko saskaņā ar statūtiem pārstāv valdes priekšsēdētājs **Raimonds Eizenšmits**, no otras puses

turpmāk tekstā abi kopā vai katrs atsevišķi attiecīgi arī – Puses vai Puse, pamatojoties uz 2022.gada 19.janvārī starp Pusēm noslēgto deleģēšanas līguma 3.3-6/2022/892S “Par būvspeciālistu kompetences novērtēšanu un patstāvīgās prakses uzraudzību” (turpmāk – Līgums) 12.2.punktu noslēdz šādu vienošanos:

1. Izteikt Līguma 7.5.apakšpunktu šādā redakcijā:

“7.5. KPI, saskaņojot ar Ministriju, izstrādā nozares standartus, vadlīnijas, darbu veikšanas specifikācijas u.c. dokumentāciju un organizē būvspeciālistiem bezmaksas neformālās izglītības kompetences paaugstināšanas pasākumus (lekcijas, semināri kursi u.c. apmācības), kas veicina labās prakses ieviešanu būvniecības nozarē.”.

1. Vienošanās ir sagatavota elektroniski latviešu valodā, parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama abpusēji parakstīta vienošanās elektroniskā formātā.

**Pušu paraksti**

|  |  |
| --- | --- |
| **Ekonomikas ministrija**  Vienotais reģistrācijas Nr.90000086008  Brīvības iela 55, Rīgā, LV–1519  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  ekonomikas ministre  Ilze Indriksone | **Biedrība**  **„Latvijas Būvinženieru savienība”**  Vienotais reģistrācijas Nr.40008000225  Krišjāņa Barona iela 99 lit 1 A, Rīga,  LV-1012  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  valdes priekšsēdētājs  Raimonds Eizenšmits |

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU